Acesta ar fi perfect funcțional. Este posibilă inclusiv raportarea către bănci.

Agenția Națională de Administrare Fiscală a anunțat luni că sistemul informatic este perfect funcțional, în urma lucrărilor de mentenanță din această perioadă. În acest moment este posibilă inclusiv raportarea către bănci, afirmă oficialii Fiscului într-un comunicat de presă.

La finele săptămânii trecute, Gelu Ștefan Diaconu, fost șef al acestei instituții, afirma că Data Warehouse, o parte importantă a sistemului informatic al ANAF, a intrat în moarte clinică.

Cauza ar fi faptul că Agenția Națională de Administrare Fiscală nu a contractat soluţii up-grade, licenţe, mentenanţă, spunea Diaconu într-o postare pe pagina sa de internet. ”Sunt afectate toate depozitele de date centralizate. Nici centrul de date pentru back-up de la Braşov nu funcţionează. Se ştie deja că nu poate fi repornită în mai puţin de 30 de zile”, afirmă el.

Situația are o sumă de consecințe importante. ”Aşadar, pentru cel puţin 30 de zile, o parte din disfuncţionalităţile generate în cadrul ANAF vor fi: nu pot fi comunicate date şi informaţii către beneficiarii externi. Toate aceste comunicări, reciproce sunt stabilite şi legiferate prin convenţii încheiate cu diverse instituţii.

- Casa naţională de asigurări de sănătate nu are acces la informaţiile privind persoanele asigurate (angajator, angajat său persoana asigurată);

- Casa naţională de pensii este beneficiara informaţiilor privind stagiul de cotizare, (perioadă, valori, anagajator, asigurat);

- Agenţia naţională pentru ocuparea forţei de muncă nu are acces la aceste informaţii;

autorităţile locale – prin aplicaţia PATRIMVEN – nu au acces la informaţiile furnizate de către ANAF (conturi bancare, informaţii de la terţi, şi cele de natura salarială);

- Sistemul bancar nu mai poate beneficia de informaţii privind veniturile realizate de persoanele fizice; La fel şi angajaţii şi cei care desfăşoară activităţi independente (sunt solicitate adeverinţe individuale);

- Informaţiile furnizate către Institutul Naţional de Statistică sunt fragmentare;

- Funcţionare defectuoasă a spaţiului virtual privat, în relaţia cu contribuabilul.